Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: alkotmányellenességének vizsgálatáról” hozott 2/1990. (II. 18.) AB határozatában.
Paragraph Index: 686

a) A hírközlésrõl szóló 2001. évi XL törvény (a továbbiakban: Htv.) 64. §-a az emberi beavatkozás nélküli, automatizált hívórendszer közvetlen üzletszerzési célú alkalmazásának az elõfizetõ elõzetes hozzájárulásától függõ alkalmazásáról, illetve a közvetlen üzletszerzés célját szolgáló közlemények továbbításának tilalmáról tesz említést. Ez a szabály – hasonlóan a Htv. 62. §-ához – csak a közvetlen üzletszerzést végzõ szervek lehetõségét korlátozza, ezen túlmenõen azonban további korlátokat nem állít fel. Így formálisan jogszerû akár pihenésre szánt idõszakban küldött üzenet is, noha ennek a magánszférát sértõ volta nyilvánvaló. A nemzetközi gyakorlat e téren is kimunkálta már a legfontosabb garanciális szabályokat: – az emberi beavatkozás nélküli, automatizált hívórendszer alkalmazásához való hozzájárulásnak tartalmaznia kell az elõre meghatározott hívási idõszakot, – az elõfizetõnek kell megadnia azt a telefonszámot, amelyen õt felhívhatják. Biztosítani kell annak lehetõségét is, hogy az ilyen üzenetek bármikor megszakíthatóak legyenek és a megszakítást követõen a telefon eredeti rendeltetésének megfelelõen ismét használható legyen.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes